

**OPĆINA SIKIREVCI**

**VODIČ ZA GRAĐANE**

**PRORAČUN OPĆINE SIKIREVCI ZA 2020. GODINU**

**I PROJEKCIJE ZA 2021. I 2022. GODINU**

* **UVODNA RIJEČ NAČELNIKA**

Proračun je temeljni financijski dokument općine koji sadrži plan prihoda i rashoda za jednu proračunsku godinu, te projekcije za sljedeće dvije godine. Budući da se često mijenjaju Zakoni, Pravilnici potrudili smo se što bolje objasniti osnovne propise i pojmove. Želimo da uz pomoć ovog Vodiča sami shvatite suštinu proračuna, odnosno proračunskog planiranja. U cilju što bolje transparentnosti svrha je omogućiti javnosti sudjelovanje u donošenju proračuna, njegovo razumijevanje i uravnoteženost.

Iz Proračuna se može saznati:

* Koji su i u kojim iznosima planirani prihodi Općine
* Koliki su ukupni rashodi Općine
* Što sve financira Općina
* Koliko se novaca troši na funkcioniranje redovnog rada Općine
* Koliko se novaca izdvaja za predškoski odgoj i obrazovanje, te socijalnu skrb
* Koliko se novca izdvaja za rad udruga
* Koliko se troši na održavanje i izgradnju komunalne infrastrukture itd..
* **ŠTO JE PRORAČUN I KAKO SE DONOSI?**

Proračun je temeljni financijski akt kojim se procjenjuju prihodi i primici te utvrđuju rashodi i izdaci Općine Sikirevci, a koje donosi Općinsko vijeće. Donosi se za proračunsku godinu, a to je razdoblje od 01. siječnja do 31. prosinca. Proračun sadrži i projekcije prihoda i primitaka te rashoda i izdataka za naredne dvije godine. (Zakon o proračunu, Narodne Novine 87/08, 13/12. i 15/15).

Proračun se prema Zakonu mora donijeti najkasnije do konca tekuće godine za iduću godinu prema prijedlogu kojega utvrđuje načelnik i dostavlja predstavničkom tijelu do 15. studenog tekuće godine na usvajanje.

Ako se proračun ne donese u roku obavlja se: privremeno financiranje (u trajanju najduže 3 mjeseca), raspuštanje Općinskog vijeća i prijevremeni izbori za Općinsko vijeće.

* **SADRŽAJ PRORAČUNA**

OPĆI DIO –sastoji se od Računa prihoda i rashoda i Računa financiranja koji obuhvaćaju prihode i primitke te rashode i izdatke po vrstama

POSEBNI DIO – sastoji se od plana rashoda i izdataka iskazanih po razdjelima, i programima, odnosno aktivnostima/projektima koji se planiraju financirati.

PLAN RAZVOJNIH PROGRAMA – sadrži ciljeve i prioritete razvoja Općine, tj. sadrži prikaz planiranih investicija i drugih kapitalnih ulaganja, a koji su povezani s programskom i organizacijskom klasifikacijom Proračuna.

**Važno je znati!!**

Jedno od najvažnijih načela proračuna je da isti mora biti uravnotežen: ukupna visina planiranih prihoda mora biti jednaka ukupnoj visini planiranih rashoda, uz raspoređivanje viška ili manjka iz prethodnih godina.

Proračun se može mijenjati tijekom proračunske godine Izmjenama i dopunama Proračuna Općine Sikirevci, koje također donosi Općinsko vijeće.

Ukoliko se tijekom proračunske godine povećaju rashodi i/ili izdaci, a smanje prihodi i/ili primici zbog nastanka novih obveza za Proračun ili promjena gospodarskih kretanja, Općinski načelnik može obustaviti izvršavanje pojedinih rashoda i/ili izdataka.

* PRIHODI I PRIMICI

ODAKLE NOVAC DOLAZI U PRORAČUN:

Općina Sikirevci u Proračunu za 2020. godinu planira slijedeće prihode i primitke:

- prihodi od poreza 4.625.000,00 kn

- pomoći iz inozemstva i od subjekata unutar općeg proračuna 7.119.000,00 kn

- prihod od imovine 433.000,00 kn

- Prihodi od upravnih i administrativnih pristojbi, pristojbi po

 posebnim propisima i naknada 478.000,00 kn

- prihodi od prodaje neproizvedene dugotrajne imovine 115.000,00 kn

- prihodi od prodaje proizvedene dugotrajne imovine 15.000,00 kn

Ukupno planirani prihodi 12.785.000,00 kn

+ raspoloživa sredstva iz prethodnih godina

 (višak prihoda) 1.115.000,00 kn

**Sveukupno prihodi i rasploživa sredstva = 13.900.000,00 kn**

* PROJEKTI I AKTIVNOSTI PLANIRANI U PRORAČUNU

(NA ŠTO SE NOVAC TROŠI)

U proračunu Općine Sikirevci planirani su sljedeći rashodi i izdaci:

-Rashodi za zaposlene:

- stalni +na određeno vrijeme zaposleni - 425.000,00 kn

-zaposleni po JAVNIM RADOVIMA - 225.000,00 kn

-zaposleni po Programu ZAŽELI - 180.000,00 kn

-Materijalni rashodi 2.138.400,00 kn

-Financijski rashodi 39.500,00kn

- Subvencije

270.000,00 kn

-Pomoći dane u inozemstvo i unutar općeg proračuna 9.100,00 kn

-Naknade građanima i kućanstvima 265.000,00kn

-Donacije i ostali rashodi

707.000,00 kn

-Rashodi za nabavu neproizvedene dugotrajne imovine 200.000,00 kn

-Rashodi za nabavu proizvedene dugotrajne imovine 8.826.000,00 kn

-Rashodi za dodatna ulaganja na nefinancijskoj imovini 500.000,00 kn

Sveukupno planirani rashodi 13.785.000,00 kn

+ izdaci za otplatu zajma 115.000,00 kn

**Sveukupno planirani rashodi i izdaci = 13.900.000,00 kn**

* VAŽNI KONTAKTI I KORISNE INFORMACIJE

Pravo na pristup informacijama:

[http://www](http://www/).opcina-sikirevci.hr

KONTAKT: 035/481-215

E-mail: opcina.sikirevci@gmail.com

Adresa: Općina Sikirevci, 35224 Sikirevci,

 Ljudevita Gaja 4/A

Izradila:

Gordana Lešić

 Općinski načelnik:

 Josip Nikolić, dipl.ing.